Ligeledes anvendtes mekaniske, analoge computere til [[ildleder|ildledelsesberegninger]] på [[krigsskib]]e og på landjorden (også til [[antiluftskyts]], et sådant apparat kaldes en ''kanonkorrektør''). En sådan computer skulle beregne kanonernes indstilling ud fra målets bevægelse, og den tid projektilerne ville være i luften. Ildledelsescomputere kunne være overordentligt komplicerede maskiner, der skulle følge eget skibs bevægelser, målets bevægelser og afstand, ladning, granatens vægt, [[temperatur]], [[vind]], [[lufttryk]], [[corioliskraft]], og slid på kanonerne. Beregningen blev løbende korrigeret, idet en udkig skulle iagttage nedslagene i forhold til målet. Denne opgave kompliceredes, når røg dækkede for målet eller når flere skibe skød mod samme mål.
Kommunikation